kardosdrur/scandi-wiki huggingface dataset:
Bobby Fischer Against the World

Bobby Fischer Against the World er en  dokumentarfilm om den amerikanske skakstormester og den 11. Verdensmester i skak, Bobby Fischer, udgivet i 2011.

Filmen indeholder interviews med skakspillerene Anthony Saidy, Larry Evans, Sam Sloan, Susan Polgar, Garry Kasparov, Asa Hoffmann, Friðrik Ólafsson m.m.

Den inkluderer også aldrig-før-sete optagelser af VM i skak 1972.

Medvirkende
 Bobby Fischer – Sig selv
 Boris Spasskij – Sig selv

Kilder

Eksterne henvisninger
 

Dokumentarfilm fra USA
Amerikanske film fra 2011
1040 (film)

1040 er en dokumentarfilm om Kristendommen i 10/40 Window. Filmen er fortalt af musikeren af Jaeson Ma, der rejser til flere lande heriblandt Kina, Sydkorea, Taiwan, Hong Kong, og Singapore. Ma beskriver væksten af Kristendommen i Asien som en af de største kristne vækkelser i historien.

Kilder

Eksterne henvisninger 
 
 

Dokumentarfilm fra USA
Amerikanske film fra 2010
Engelsksprogede film
12th & Delaware

12th & Delaware er en dokumentarfilm som foregår på et krise graviditetscenter og en abortklinik på tværs af gaden Fort Pierce, Florida. Filmen blev produceret og filmet af Rachel Grady og Heidi Ewing og dækker centreret og dets patienter over en periode på et år. Filmen viser interviews af de ansatte begge steder, såvel som de gravide kvinder der opsøgte dem. 12th & Delaware premiered on January 24, 2010 at the 2010 Sundance Film Festival in the U.S. Documentary Competition.

Kilder

Eksterne henvisninger 
 

Dokumentarfilm fra USA
Amerikanske film fra 2010
Engelsksprogede film
Rachel Grady

Rachel Grady er en filminstruktør der var involveret i produktionen af dokumentarfilmene Jesus Camp, The Boys of Baraka, og 12th & Delaware. Hun er datter af James Grady.

Jesus Camp 
Jesus Camp blev produceret og filmen af Grady i 2005 og debuterede i 2006 på Tribeca Film Festival, hvor den blev nomineret til Oscar for bedste dokumentar under Oscaruddelingen 2007.

12th & Delaware 
Grady var med til at producere og filme 12th & Delaware. Gilmen havde premiere den 24. januar 2010 Sundance Film Festival 2010 under U.S. Documentary Competition.

Kilder 

 

Filminstruktører fra USA
Pieter Claeissens den ældre

Pieter Claeissens den Ældre (født 1500, død 1576) var en flamsk maler af portræt og historiske motiver. Han var den første kunster af en større familie af kunstnere fra Brugge, hvor han også både var født og døde. Han var elev af Adriaan Bekaert, og blev optaget i kunstnernes Sankt Lukasgilde i Brugge i 1516, hvor han også blev mester i 1529 og formand i 1572. Pieter Claeissens malerier er udstillet på Louvre, Paris (Jomfru Maria-portræt); I fyrsten af Oranges kunstsamling (knælende Sankt Gregory); Statens Museum for Kunst i København (portrætmaleri); Bodemuseum i Berlin (Jomfru Maria med Jesubarnet)

Eksterne henvisninger 

Personer fra Antwerpen
Tidlige nederlandske malere
Medlemmer af Sankt Lukasgildet
Boho Dancer

Boho Dancer er et dansk folk-rock band, der består af Ida Wenøe, Símun Mohr og Asker Bjørk.

Bandet vandt P3's KarriereKanonen i foråret 2011.

Eksterne kilder og henvisninger 
 bohodancer.com

Musikgrupper fra Danmark
Hendrick Bloemaert

Hendrick Bloemaert ( 6. juni 1601 – 30. december 1672), var en kunstmaler fra Den hollandske guldalder.

Biografi 
Hendrick var ældste søn af Abraham Bloemaert. Hans brødre Cornelis og Adriaen var også malere. I 1626 ses Hendrick registreret i Rom, men i 1631 var han tilbage i Utrecht, hvor han sluttede sig til Sankt Lukasgildet og giftede sig med Margaretha van der Eem, datter af en advokat.

Værker 

Ifølge kunsthistorikeren Houbraken blev han aldrig så dygtig som sin far, men det er uklart om Houbraken så Hendricks værker eller kopierede kommentaren fra Joachim von Sandrart.. Han bliver vigtigt medlem af Utrecht Caravaggisterne og var kendt for sine portrætter og historiske allegorier. Han var desuden kendt for sin poesi.

Noter

Eksterne henvisninger 

Malere fra Nederlandene
Personer fra Utrecht
Medlemmer af Sankt Lukasgildet
Adriaan Bloemaert

Adriaan Bloemaert (d. 1666) var maleren Abraham Bloemaerts fjerde søn. Han blev oplært som maler af sin far og senere sendt til Italien for videre studier. Efterfølgende besøgte han Wien hvor han fik nogle opgaver og senere bosatte han sig mere permanent i Salzburg, hvor han blev dræbt i en duel i 1666. Han malede portrætter og billeder med historiske motiver som havde noget succes i samtiden.

Malere fra Nederlandene
Personer fra Utrecht
Raúl Ruidíaz

Raúl Mario Ruidíaz Misitich (født 25. juli 1990) er en peruviansk fodboldspiller.

Karriere 
I 2008 spillede Ruidíaz i Universitario ungdomshold, América Cochahuayco. I 2009 blev han forfremmet til Universitario førstehold og scorede tre mål i syv kampe. Han vandt også sin første nationale titel med Universitario de Deportes.

Eksterne henvisninger 

 

Fodboldspillere fra Peru
Fodboldspillere fra Club Universitario de Deportes
Fodboldspillere fra Club Universidad de Chile
Magdalena Sibylla af Sachsen

Magdalena Sibylla af Sachsen (23. december 1617 – 6. januar 1668) var en sachsisk prinsesse, der var prinsesse af Danmark fra 1634 til 1647 som ægtefælle til den udvalgte prins Christian. Efterfølgende var hun hertuginde af Sachsen-Altenburg som ægtefælle til hertug Frederik Vilhelm 2. af Sachsen-Altenburg.

Biografi

Fødsel og familie 

Magdalena Sibylla blev født i Dresden som den tredje overlevende datter og sjette overlevende barn af kurfyrste Johan Georg 1. af Sachsen og hans anden hustru Magdalena Sibylle af Preussen. Hendes fem ældre søskende var: Sophie Eleonore (1609-1671), Marie Elisabeth (1610-1684), Johan Georg (1613-1680), August (1614-1680) og Christian (1615-1691); hendes eneste yngre søskende var Moritz (1619-1681)

Første ægteskab 

I 1633 blev hun blev forlovet med Prins Christian af Danmark, der var søn af Christian 4. og udvalgt til at blive sin fars efterfølger. Brylluppet blev afholdt året efter, den 5. oktober 1634, i København ved en overdådig festligholdelse, som er kendt som Det store bilager (”bilager” af Plattysk for ”bryllup”, egentlig en reference til når brudefolkene lægger (lager) sig ved siden (bi) af hinanden). Brylluppet var den største og dyreste festligholdelse i 1600-tallets Danmark og eksemplarisk for barokkens pomp og pragt.

Parret boede på Nykøbing Slot på Falster. Magdalene Sibylle levede et tilbagetrukket liv som prinsesse. Hun donerede til kirken, og hun skrev en bønnebog. Hendes mand døde i 1647 under en rejse til Sachsen, hvor hun også var med. Ægteskabet endte barnløst, og hendes svoger Frederik 3. blev derfor konge i stedet, da Christian 4. døde året efter.

Som enke fik hun tildelt Lolland-Falster som sit livgeding, mens hun trak sig tilbage til sin medgifts landejendomme i Syddanmark.

Andet ægteskab 
I 1651 blev hun forlovet med hertug Frederik Vilhelm 2. af Sachsen-Altenburg. De blev gift året efter den 11. oktober 1652 i Dresden. Efterfølgende mistede hun sine besiddelser og offentlige embeder i Danmark.

Hun besøgte Danmark i 1662 i forbindelse med forlovelsen af prinsesse Anna Sophie af Danmark med hendes nevø Johan Georg 3. af Sachsen. Ved hendes død blev det sagt, at hun havde været en loyal dansker indtil den dag. Hun døde den 6. januar 1669 i Altenburg og er gravlagt i slotskirken i samme by.

Børn 
Med Frederik Vilhelm fik hun tre børn:
 Christian (1654-1663)
 Johanne Magdalene (1656-1686)
 Frederik Vilhelm 3. af Sachsen-Altenburg (1657-1672)

Anetavle

Kilder 

 

Prinsesser fra Danmark
Albertinske linje af Huset Wettin
Personer fra Dresden
Hertuginder af Sachsen-Altenburg
Franck Semou

Franck Semou (født 25. august 1992) er en professionel dansk fodboldspiller, der spiller for Svebølle B&I. Han spiller på den defensive midtbane, men kan også spille højreback. I sin første optræden fra start mod SønderjyskE 14. august 2011, blev han taget ud efter blot en halv times spil. Han kom til Brøndby IF fra naboerne Hvidovre IF.

Den 31. januar 2014 blev Semou udlejet til AB indtil til sommeren 2014.

Semou har spillet på flere af de danske ungdomslandshold, heriblandt foreløbig 11 kampe for U/19-landsholdet.

Eksterne henvisninger 
 Superligastatistik på danskfodbold.com

Referencer 

Fodboldspillere fra Danmark
Fodboldspillere fra Hvidovre IF
Fodboldspillere fra Brøndby IF
Fodboldspillere fra Akademisk Boldklub
De blodrøde floder

De blodrøde floder er en fransk film fra 2000, instrueret af Mathieu Kassovitz efter en roman Jean-Christophe Grangé. Et af filmens temaer er eugenik. I Danmark solgte filmen 17.001 billetter. Og samlet i EU solgte filmen 6.525.059 billetter.

Synopsis 
Pierre Niemans (Jean Reno), som er en erfaren parisisk politikommissær, bliver sendt til en lille by i Alperne for, at efterforske et bizart mord. Hans kollega Max Kerkerian (Vincent Cassel) får samtidig til opgave at efterforske en sag i nærheden, der handler om skænding af en piges gravsted. Sagerne viser sig at være forbundne, og et samarbejde opstår de to imellem for, at opklare de bagvedliggende forbrydelser.

Medvirkende 
 Jean Reno som Pierre Niémans
 Vincent Cassel som Max Kerkérian
 Nadia Farès som Fanny Fereira
 Dominique Sanda som Sister Andrée
 Karim Belkhadra som Capitain Dahmane
 Jean-Pierre Cassel som Dr. Bernard Chernezé
 François Levantal som Retskirurg
 Didier Flamand
 Francine Bergé som Skoleinspektør

Se også 
 De blodrøde floder 2: Apokalypsens engle

Referencer

Eksterne henvisninger 
 

Franske film fra 2000
Film instrueret af Mathieu Kassovitz
Emmène-moi danser ce soir

"Emmène-moi danser ce soir" (Tag mig ud at danse i aften) er en sang med Michèle Torr, der fortæller om en husmor i 70'erne, der gerne vil have, at hendes mand er lidt opmærksom på hende som kvinde og ikke bare som en pyntedukke i huset.

Sangen, der stammer fra 1978, indgår i filmene Ma vie en rose (1997) af Alain Berliner og Trofæfruen (Potiche) (2010) af François Ozon. Den er komponeret af François Valéry og har tekst af Jean Albertini og François Valéry.

Sange fra Frankrig
Sange fra 1978
Oslo Spektrum

Oslo Spektrum er en stor indendørs arena i det centrale Oslo tæt ved Oslo Centralstation.

Oslo Spektrum anvendes til større musikkoncerter og store navne som Snoop Dogg, Rihanna og Jean Michel Jarre optræder der.

Det international Melodi Grand Prix 1996 blev afholdt i Oslo Spektrum.

Eksterne henvisninger 

 Olso Spektrum hjemmeside

Henvisninger 

Spektrum
Ishaller i Norge
Nordlig fugleedderkop

Nordlig fugleedderkop, også tapetserfugleedderkoppen (Atypus affinis) har kraftige giftkroge, som den normalt bruger til at hugge op i sit bytte – fluer, bænkebidere mv. – nedefra, når det kravler hen over spindet, som edderkoppen har lavet over et hul. Tapetserfugleedderkoppen findes på bl.a. Bornholm og Nyborg vold og kan blive op til 2 cm lang. Hannerne er mindre og mørkere. Edderkoppens særlige kendetegn er de meget store giftkroge. Giftkrogene er fremadrettede ved hug. Biddet er kraftigt, så tag ikke edderkoppen op i hånden, selvom edderkoppen regnes for ufarlig for mennesker. Fugleedderkoppen findes gerne på sydvendte varme skråninger, hvor den med sine tætte, kraftige ben er tilpasset til at leve i jorden. Hver edderkop har sin egen rørtunnel, der kan være 30-40 cm dyb. Edderkoppens tunnelrør af spind stikker 4-5 cm uden for overfladen og fungerer som en kamufleret fælde. Tapetserfugleedderkop kan blive ret gammel – omkring 10 år.

På trods af sit navn, tilhører nordlig fugleedderkop ikke samme familie som de ægte fugleedderkopper. Ægte fugleedderkopper tilhører familien Theraphosidae, mens nordlig fugleedderkop tilhører familien Atypidae. Begge familier tilhører dog infraordenen Mygalomorphae, der primært kendes på, at giftkrogene vender vertikalt.

Kilder og henvisninger

Edderkopper
Jostabær

 
Jostabær (Ribes × nidigrolaria) også kaldet "solstik" er en krydsning indenfor ribs-slægten. Den beskrives populært som en krydsning mellem stikkelsbær og solbær, men er resultatet af et avlsprogram som også omfatter oregonstikkelsbær (Ribes divaricatum). Smagen af bærrene ligger et sted mellem stikkelsbær og solbær. Hos de umodne bær dominerer smagen af stikkelsbær, mens smagen af solbær tiltager med bærrenes modenhed.

Beskrivelse 
Jostabær er buske med en bred, opret til overhængende vækst. Skuddene er oftest uden torne. Bladene sidder spredt og er bredt ægformede med fem lapper og groft tandet rand. Begge bladsider er svagt hårede og græsgrønne.

Blomstringen foregår i april-maj, hvor man finder blomsterne samlet i korte klaser med 3-5 blomster fra bladhjørnerne. De enkelte blomster er 5-tallige og regelmæssige med gammelrosa kronblade. Frugterne er bær, som minder om store solbær i form og farve. De udvikles fra grønne over røde til næsten sorte og modner i juni-juli.

Rodsystemet er kraftigt og både dybtgående og udbredt.

Højde x bredde og årlig tilvækst: 2,00 x 2,00 m (30 x 30 cm/år).

Anvendelse 
Frugterne er udmærkede til chutney, marmelade og saft, men de kan også spises rå. Selv langvarig nedfrysning ødelægger ikke bærrenes anvendelighed.

Noter 

Buske
Bær
Nytteplanter
Ribs-slægten
Frankrigs filmhistorie

Frankrig har siden Brødrene Lumières opfindelse af verdens første filmkamera og fremviser i 1894 været i front, når man taler om den europæiske filmhistorie. Landet har givet verden en række store instruktører som for eksempel Luc Besson, Jean-Luc Godard og François Truffaut for blot, at nævne nogle få. Og betydningsfulde udviklingsretninger er udgået fra den franske filmverden, som eksempler kan nævnes den ny bølge og avantgarde. Ligesom verdens ældste filmselskaber, Pathé og Gaumont opstod i Frankrig.

Avantgarde 

Den impressionistiske film, også kendt som avantgarde, var en bevægelse i filmhistorien, som blev dannet i begyndelsen af 1920'erne i Frankrig som en fornyelse indenfor den daværende kommercielle filmindustri. Bevægelsen samlede sig omkring personer som kritikeren og instruktøren Louis Delluc og filmskabere som Germaine Dulac, Marcel L'Herbier, Abel Gance, Jean Epstein og René Clair. Deres ide var at film skulle være en radikalt ny kunst, hvor man vendte sig helt bort fra teater og litteratur og reagerede mod den udbredte brug af manuskripter, der var baseret på bøger. I stedet ønskede man manuskripter, der udelukkende var skrevet til filmmediet. Samtidig ønskede man at fokusere mere på det visuelle udtryk end på selve historien.

Nouvelle vague 

Den ny bølge (nouvelle vague) er betegnelsen for en række primært franske film, der kom frem i perioden fra slutningen af 1950'erne til midt i 60'erne. Bølgen opstod hos nogle unge filmskabere, der havde tilknytning til filmtidsskriftet Cahiers du Cinema og byggede på tanken om, at kameraet skulle virke som en forfatters pen. Man taler derfor også om, at instruktørerne er auteurs. De centrale instruktører i den ny bølge var Claude Chabrol, François Truffaut, Jean-Luc Godard, Eric Rohmer og Jacques Rivette.

Det nye årtusind 
I 2011 var det bedste år i 45 år for film i Frankrig. Der blev solgt cirka 215 mio. billetter i Frankrig hvoraf omkring 40% var billetter til franske film. Og fransk film spændte bredt, fra populærkulturelle film til mere seriøse film.

Kilder 

 
Filmhistorie
Film i Europa
Mazel tov

Mazel tov eller mazal tov (Hebraisk og Jiddisch: מזל טוב, for lykke til) er et hebraisk udtryk brugt til at ønske tillykke i forbindelse med en glædelig hændelse eller fejring.

Eksterne henvisninger 

Hebraisk sprog
Jødedom
Hebraiske ord og vendinger
Chris Froome

Christopher Froome (født 20. maj 1985 i Nairobi) er en professionel britisk cykelrytter. Han cykler for . Froome er født i Kenya men flyttede med sin familie til Sydafrika som teenager. I 2008 skiftede han til britisk statsborgerskab.

Chris Froome har vundet Tour de France fire gange (2013, 2015, 2016 og 2017). I 2017 vandt han både Tour de France og Vuelta a España, som første mand siden 1978, og den eneste efter at Vueltaen flyttede fra april til september.

Han gjorde sig specielt bemærket i Tour de France 2008, da han klarede sig overraskende godt i Alperne sammen med holdkammeraten John-Lee Augustyn. Chris Froome blev nr. 2 samlet i Tour de France 2012, hvor hans kaptajn Bradley Wiggins vandt, og der blev rejst tvivl om, hvorvidt Froome egentlig var stærkere end sin kaptajn. Samme år vandt Froome olympisk bronze i enkelstart og blev nr. 4. samlet i Vuelta a España - hvor han året forinden var blevet nr. 2 samlet. I Tour de France 2013 vandt Chris Froome, som kaptajn på Team Sky, det samlede løb - et løb som han og Team Sky i høj grad dominerede. I 2014-udgaven udgik han efter et styrt på 5. etape, dog genindtog Froome Tour-tronen i 2015-udgaven.

Vigtige sejre
2005
 Nr. 1 2. etape Mauritius Rundt
2006
 Nr. 1 Samlet Mauritius Rundt
Nr. 1 2. etape
Nr. 1 3. etape
2007
 Nr. 1 Samlet Mi-Août Bretonne
 Nr. 1 5. etape Giro delle Regione (Under 23)
 Nr. 1 6. etape Japan Rundt
 Nr. 2 Berg en Dale Classic
 Nr. 2 Enkeltstart, Verdensmesterskabet (Elitegruppe B)
 Nr. 3 Panafrikanske lege – 150 km landevej
2008
Nr. 2 Samlet Giro del Capo
2009
 Nr. 1 Dag 2 Giro del Capo
 Nr. 1 Anatomic Jock Race
2010
 Nr. 2 Britiske mesterskab i enkeltstart
 Nr. 5 Commonwealth Games – enkeltstart
 Nr. 9 Samlet Tour du Haut Var
2011
 Nr. 1 Samlet Vuelta a España
Nr. 1 17. etape
Bar den røde trøje  på 11. etape
 Nr. 3 Samlet Tour of Beijing
2012
 Nr. 1 7. etape Tour de France, 
Bar  bjergtrøjen på 7. etape
 Nr. 4 Samlet Critérium du Dauphiné
2013
 Nr. 1 Samlet Tour of Oman
 Nr. 1 5. etape Tour of Oman
 Nr. 1 4. etape Tirreno-Adriatico
 Nr. 1 Samlet Critérium International
 Nr. 1 3. etape Critérium International
 Nr. 1 Samlet Romandiet Rundt
 Nr. 1 Prologen Romandiet Rundt
 Nr. 1 Samlet Tour de France
 Nr. 1 8. Etape Tour de France
 Nr. 1 15. Etape Tour de France
 Nr. 1 17. Etape Tour de France

Grand Tour tidslinje

UD = Udgået; IG = Igangværende

Referencer

Eksterne henvisninger 

Mandlige cykelryttere fra England
Tour de France-vindere
Vuelta a España-vindere
Skovbrødrene

Skovbrødrene (, , ) var estiske, lettiske og litauiske partisaner, som førte guerillakrig mod det sovjetiske styre under Sovjetunionens besættelse af de baltiske lande under og efter 2. verdenskrig. Lignende antisovjetiske østeuropæiske modstandsgrupper kæmpede mod sovjetisk og kommunistisk styre i både Bulgarien, Polen, Rumænien, Kroatien og det vestlige Ukraine.

Den Røde Hær okkuperede de uafhængige baltiske lande 1940-1941 og efter den nazi-tyske okkupation igen i 1944-1945. Da stalinistisk undertrykkelse forstærkedes de næste år, tog cirka 50.000 indbyggere i de tre lande tilflugt i de store skove og gjorde dem til hjemsted for modstanden. Modstandsgrupperne varierede i størrelse og sammensætning: lige fra guerillaer hovedsageligt bevæbnet til selvforsvar til store og velorganiserede grupper, der kunne engagere betydelige sovjetiske styrker.

Litteratur 

Estlands historie i sovjettiden
Letlands historie
Litauens historie
Sovjetunionens besættelse af de baltiske lande
Antikommunisme
Modstandsbevægelser under 2. verdenskrig
Den kolde krig
Schwarzer Bock

Hotel Schwarzer Bock, beliggende på Kranzplatz i Wiesbaden, er et af Tysklands fineste luksushoteller.
Hotellet har 6 suiter og 126 værelser. Det er en af de ældste hoteller i Tyskland. Det blev først åbnet i 1486. Det hører til brand Radisson Hotels & Resorts.

Eksterne henvisninger 

 Hotel Schwarzer Bock hjemmeside

Hoteller i Tyskland
Bygninger, konstruktioner og anlæg i Wiesbaden
Ebbas hus

Ebbas hus er et lille museum i det centrale Malmø. Dette gadehus med aner fra 1700-tallet er et typisk eksempel på hvordan almindelige mennesker boede i Malmø før i tiden. Snormagersken Ebba Olsson boede i huset det meste af sit liv, hvor hun flyttede ind sammen med sin familie i 1911. Hele indretningen fra 1910'erne er bevaret med kakkelovn, zinkvask, loftsrum og das i baggården. Huset doneredes til Malmø Museer i 1984 af Ebba selv, og etableredes i 1991 som museum.

Kilder 

Bygninger, konstruktioner og anlæg i Malmø
Museer i Sverige
Museer etableret i 1991
U/20 VM i fodbold (mænd)

U/20 Verdensmesterskabet i fodbold er verdensmesterskabet i fodbold under 20. Denne turnering har siden 1977 været afholdt af FIFA.

Resultater

FIFA World Youth Championship

U/20 VM i fodbold

Eksterne henvisninger 
 Oversigt over turneringer  på FIFAs hjemmeside 

VM i fodbold
Pathé

Pathé eller Pathé Frères er et fransk filmselskab oprettet af brødrene Charles og Emile Pathé i 1896. Selskabet er dermed et af verdens ældste filmselskaber.

Selskabet havde i 2010 en omsætning på: 824 mio €

Referencer

Se også 
 Pathé News

Eksterne henvisninger 

 

Filmselskaber fra Frankrig
Etableret i 1896
Sophie Elisabeth Pentz

Sophie Elisabeth Pentz (Sophie Elisabeth Christiansdatter) ( 20. september 1619 – 29. april 1657) var datter af Christian 4. og hans hustru til venstre hånd Kirsten Munk. Ligesom sin mor og søskende bar hun titlen komtesse af Slesvig-Holsten.

Sophie Elisabeth blev født på Skanderborg Slot og blev i store dele af barndommen opfostret hos mormoren Ellen Marsvin. Hun blev som spæd i 1620 forlovet med Christian von Pentz (1600-1651) og gift 14 år efter i 10. oktober 1634 (afholdt i forlængelse af Det store bilager). Hun skulle efter sigende have været sin mors yndling, men ellers betegnet som ustyrlig og misundelig og med et voldsomt temperament. Efter mandens død tog hun aktivt parti for sin søster Leonora Christina Ulfeldt og hendes mand rigshofmester Corfitz Ulfeldt i deres kamp mod kronen.

Eksterne henvisninger 
 Sophie Elisabeth – Dansk biografisk leksikon

Sophie Elisabeth
Danskere i 1600-tallet
Personer i Dansk Biografisk Leksikon
Grevinder fra Danmark
Personer fra Skanderborg
B-VM i håndbold 1977 (mænd)

B-Verdensmesterskabet i håndbold for mænd 1977 var det første B-VM i håndbold for mænd, og turneringen med deltagelse af 12 hold afvikledes i Østrig i perioden 25. februar – 5. marts 1977. Turneringen fungerede som den europæiske kvalifikation til A-VM 1978, og holdene spillede om seks ledige pladser ved A-VM-slutrunden.

Turneringen blev vundet af Sverige, som i finalen besejrede Østtyskland med 20-19. Derudover kvalificerede følgede hold sig til A-VM 1978: Tjekkoslovakiet, Island, Spanien, Bulgarien. Frankrig endte som nr. 7, og kom også til A-VM, eftersom Afrika ikke tilmeldte et hold til slutrunden.

Holdene, der sluttede som nr. 9-12, rykkede ned i C-VM.

Resultater 

De 12 deltagende hold var inddelt i fire grupper med tre hold i hver, og i hver gruppe spillede holdene en enkeltturnering alle-mod-alle. De fire gruppevindere og fire -toere gik videre til kampene om placeringerne 1-8.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere og de fire -toere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere kvalificerede sig til finalen. De to toere gik videre til bronzekampen, mens treerne gik videre til placeringskamp om femtepladsen. Endelig måtte de to firere tage til takke med at spille om syvendepladsen.

Gruppe I

Gruppe II

Placerings- og finalekampe

Samlet rangering

Kilder / eksterne henvisninger 
 World Handball Archive – Men Handball World Championship 1977 Group B Austria

Noter 

Håndbold i 1977
VM i håndbold
Christian von Pentz

Christian rigsgreve von Pentz (ca. 1600 – september 1651 i Flensborg) var en tysk guvernør og rigsgreve i dansk tjeneste. Han blev knyttet til Christian IVs hof som hofjunker i 1627-29.

I 1630 blev han udnævnt til guvernør i Glückstadt og han kom i de følgende år til at præge dansk udenrigspolitik. Pentz giftede sig med kongens datter Sophie Elisabeth Christiansdatter i 1634 under det store bilager, men ægteskabet udviklede sig til at blive særdeles ulykkeligt. Etter Christian IVs død blev han afskediget som guvernør af Frederik III. De sidste år af sit liv var Pentz præget af psykiske problemer og dele af tiden blev han spærret inde i et rum.

Christian von Pentz var medlem af Det Frugtbringende Selskab og modtager af Elefantordenen.

Litteratur 
 Steffen Heiberg (2006). Christian 4. – en europæisk statsmand, s. 343 og 344. Gyldendal, København. .

Eksterne henvisninger 
 Dansk biografisk leksikon

Diplomater fra Danmark
Personer fra Holsten
Danskere i 1600-tallet
Christian
Godsejere fra Slesvig og Holsten
Amtmænd fra Holsten
Godsejere fra Tyskland
Grever fra Tyskland
Personer i Dansk Biografisk Leksikon